Isental i ɣef tebna tmedyazt-a qqnen akk ɣer lfarḥ, d tumert, d acu kan ad naf acekkar n yesli d teslit d yimawlan n tmeɣra sumata deg ubabat d tyemmat ɣer leɛmum d lexwal, d asentel id yufraren, imi d asiwel i talwit d leḥmala d tdukli. Akken d aɣen ad naf di tbuɣarin ayen akka d ǧǧan lejdud d leɛwayed d wazalen n tmetti, tassiwelt n tbuɣarin sumata sfillitent i rrbaḥ d sɛaya, tessunt tacḍaṭ n leḥmala, teẓẓunt aẓar n lehna d talwit i yimal n twacult.